ސަރުކާރުގެ ޚަބަރަކީ ދެވަނަ ބޮޑު ހަނގުރާމައިގެ ދުވަސްވަރު ދިވެހިރާއްޖޭގެ ސަރުކާރުގެ ފަރާތުން މަހަކު އެއްފަހަރު ނެރެމުންދިޔަ ނޫސް މަޖައްލާ އެކެވެ. ސަރުކާރުގެ ޚަބަރު ގެ ފުރަތަމަ އަދަދު ނެރެފައިވަނީ 1943 ވަނަ އަހަރުގެ ޖޫން މަހުގެ ތެރޭގައެވެ. މިމަޖައްލާގެ ފުރަތަމަ އެޑިޓަރަކީ މުހައްމަދު އަމީން ދޮށިމޭނާ ކިލެގެފާނު އެވެ. ދެވަނަ ބޮޑު ހަނގުރާމައިގެ ޚަބަރު ތަކާއި ދިވެހިރާއްޖޭގެ ސިޔާސީ، އަދި އިޖްތިމާޢީ ޚަބަރުތައް މިނޫހުގައި ލިޔެފައި ވެއެވެ. ސަރުކާރުގެ ޚަބަރު ހުއްޓުނީ 197 ވަނަ އަދަދާއި ހަމައިންނެވެ.